Hodovo (Stolac)
Hodovo je naseljeno mjesto u općini Stolac, Bosna i Hercegovina. Nalazi se oko 10 km sjeverozapadno od Stoca. Sastoji se od nekoliko zaselaka, od kojih je zaselak Brdo najveće, a udaljen je od Hodova oko 1.5 km. U doba razvijenog srednjeg vijeka tokom 14. i 15. stoljeća područje šire okoline Stoca pripadalo je srednjovjekovnoj župi Dubravi. Šefik Bešlagić je ranih 60-ih godina 20. stoljeća obradio četiri nekropole sa stećcima a materijal je objavljen 1970. godine. Konzervatorski radovi na nekropolama nisu obavljani. Nekropole stećaka u Hodovu su proglašene za nacionalni spomenik Bosne i Hercegovine. Nekropola sa stećcima na lokalitetu kod Boškailovih kuća (Glavica i Haremi), zaselak Brdo, zapadno od ceste Rotimlja-Hodovo-Dabrica. Blizu ceste smješteno je i pet kamenih tumula iz ilirskog perioda. Oko 15 m južno od nekropole i tumula je ograđeno aktivno mezarje. Nekropola sa stećcima na lokalitetu kod Boškailovih kuća (Radan krst), zaselak Brdo Nekropola sa stećcima na lokalitetu Perića njiva u zaseoku Perići, Nekropola sa stećcima na lokalitetu Pogrebnice u zaseoku Brdo,